নোয়া (চলচ্চিত্র)
নূহ বাইবেলে বর্ণিত ঘটনার উপর ভিত্তি করে নির্মিত একটি এপিকধর্মী চলচ্চিত্র। ছবিটি পরিচালনা করেছে ড্যারেন আরনোফস্কি এবং যৌথভাবে রচনা করেছেন ড্যারেন ও আরি হ্যান্ডেল। নূহের নৌকার উপর ভিত্তি করে কাহিনী এগিয়েছে। কিন্তু কুরআন মাজীদে বর্ণিত নূহের নৌকা ও ঘটনার সাথে এখানে মিল খুঁজে পাওয়া যাবে না। নূহ চরিত্রে রূপদান করেছেন স্বনামধন্য অভিনেতা রাসেল ক্রো। ২৮ শে মার্চ ২০১৪ সালে উত্তর আমেরিকার প্রেক্ষাগৃহে নূহ চলচ্চিত্রটির দ্বিমাত্রিক সংস্করণ মুক্তি পায় এবং পরবর্তীতে কয়েকটি দেশে চলচ্চিত্রটির ত্রিমাত্রিক সংস্করণ মুক্তি দেয়া হয়। নূহ (নোহা) সমালোচকদের কাছ থেকে প্রশংসা অর্জন করে এবং বিশ্বব্যাপী $৩৫৯ মিলিয়ন আয় করে।